स्टडी के दौरान रिसर्चर्स ने 8 युवाओं के वर्कआउट की जांच की। उनमें से एक ने 30 मिनट तक साइकिलिंग की, लेकिन पूरा दम लगाकर नहीं की। वहीं, कुछ ने ज्यादा इंटेंसिटी के साथ सिर्फ 4 से 5 मिनट के लिए साइकिलिंग की।इसके बाद शोधकर्ताओं ने राइडर्स में माइटोकॉन्ड्रिया की जांच की। नतीजो में सामने आया कि कम इंटेंसिटी के साथ लंबे समय तक वर्कआउट करने वालों के मुकाबले कम समय में ज्यादा इंटेंसिटी के साथ वर्कआउट करने वालों की कोशिकाएं ज्यादा दुरुस्त थीं। शोधकर्ताओं का मानना है कि इस स्टडी से हमें ये जानने में मदद मिलेगी कि किस तरह एक्सरसाइज करके अपनी मेटाबॉलिक हेल्थ को बेहतर बनाया जा सकता है।